következtében általában a pánczél nélküli Rotatoriák-ríi emlékeztet. A cuti- 

 cula alatt aztán meglehetős vastag szemcsés matrix réteg teriilel, amelyből 

 finom nyújtványok erednek és futnak a petefészekhez s annak rögzítését 

 eszközlik. (I. tábla, 9. ábra x.). 



b) A heréhszerv. 



Ama körülmény folytán, hogy vizsgálataimat csak borszeszben con- 

 servait példányokon végeztem s egyáltalán nem volt módomban élő pél- 

 dányokhoz juthatni, a kerékszerveket illetőleg nem juthattam minden tekin- 

 tetben kielégítő részletes adat birtokába. Ennek oka pedig abban rejlik, 

 hogy az illető példányok, mint tudvalevőleg általában valamennyi Rota- 

 toria, a borszesz hatására kerékszerveit visszahúzza testének belsejébe s így 

 nagy mértékben megnehezül azoknak vizsgálata. A mennyire azonban a 

 rendelkezésemre állott conservait példányokon végzett vizsgálataim enge- 

 dik, azt hiszem, hogy az igazat megközelítem az alábbiakban előadottakkal. 



A kerékszerv a homlok végén fekszik ugyan, de erősen a hasoldalra 

 húzódott. Erre enged következtetni az a körülmény, hogy, miként azt a 

 2. és 9. ábra mutatja, a borszesz hatása alatt összehúzódott példányoknál 

 a kerékszerv visszahúzása után más Rotatoria-faj oknál is megjelenő redők 

 nem a homlok közepén s illetőleg a test mellső végén, hanem a homlok s 

 a test mellső végének közelében a hasoldalon vannak. Míg ellenben, ha a 

 kerékszerv a homlokon s illetőleg a test mellső végén lett volna, akkor a 

 jelzett mélyedésnek valamint a redőknek is nem itt, hanem a homlokon, 

 vagy a test mellső végén kellett volna megjelenniök. E tekintetben tehát a 

 Cypridicola parasitica bizonyos Notommata-í&jókra, emlékeztetne, különö- 

 sen pedig a Notommata forcipatára, Notommata brachyotára és Notom- 

 mata ansatára, valamint a Pleurotrocha és Proates- faj okra, a melyeknél a 

 kerékszerv tudvalevőleg a hasoldalra húzódott. 



A kerékszerv szerkezeti viszonyainak pontos megállapítása már sok- 

 kal több nehézséggel jár, de azért azt hiszem, hogy meglehetősen meg- 

 közelítem a valót akkor, a mikor azt állítom, hogy a kerékszerv szerkezete 

 azonos a Notommata- , Albertia- és Proaíes-fajokéval. Erre enged követ- 

 keztetést az a körülmény, hogy azon helyeken, a hol a visszahúzott kerék- 

 szervnek lennie kell, olyanforma sejtek láthatók, a miryenek az előbb 

 említett nemek fajain a kerékszervek alapján (I. tábla, 2., 9. ábrák). Azt a 

 feltevést pedig, hogy a Cypridicola parasitica kerékszerve a Philodinidae- 

 család fajaiéhoz hasonlítana, teljesen kizárhatónak és kizártnak tartom, 

 mert az említett család fajainál a visszahúzott kerékszervek tudvalevőleg 

 gyakrabban félholdforma átlátszó képletek alakjában tűnnek fel s alapjukon 

 csak szemcsés állomány van, de sejtek nincsenek, holott a Cypridicola pa- 

 rasiticánál ilyenféle képletet látni egyáltalán lehetetlen. 



